ขอรถไฟปลอดภัย ภาคประชาชนประณามเหตุระเบิดบนรถไฟ
กลุ่มด้วยใจ เครือข่ายสิทธิมนุษยชนปาตานี และมูลนิธิผสานวัฒนธรรม ออกแถลงการณ์ร่วม รถไฟต้องปลอดภัย กลุ่มติดอาวุธทุกฝ่ายต้องเคารพกฎหมายมนุษยธรรมสากล3 ก.ย. 2559 กลุ่มด้วยใจ เครือข่ายสิทธิมนุษยชนปาตานี และมูลนิธิผสานวัฒนธรรม ได้ออกแถลงการณ์ร่วมเรื่อง รถไฟต้องปลอดภัย กลุ่มติดอาวุธทุกฝ่ายต้องเคารพกฎหมายมนุษยธรรมสากล โดยระบุว่าจากเหตุการณ์เมื่อวันที่ 3 กันยายน 2559 มีเหตุลอบวางระเบิดรถไฟขบวนสาย กรุงเทพ-สุไหงโกลก บริเวณสถานีย่อย บ้านนิคมโคกโพธิ์ ม.9 ต.โคกโพธิ์ อ.โคกโพธิ์ จ.ปัตตานี ขบวนรถที่ 176 เมื่อเวลา 17.45 น. ส่งผลให้มีผู้ได้รับบาดเจ็บ 3 ราย มีผู้เสียชีวิต 1 คน เป็นพนักงานประจำรถไฟเราขอประณามการก่อเหตุระเบิดบนรถไฟสายกรุงเทพ-สุไหงโกลกเมื่อวันที่ 3 ก.ย. 2559 เวลา 17.30 น. บริเวณสถานีย่อยบ้านนิคมโคกโพธิ์ รถไฟถือเป็นพื้นที่สาธารณะที่สำคัญที่ประชาชนโดยทั่วไปใช้สัญจรไปมา ผู้คนที่ใช้รถไฟเป็นผู้บริสุทธ์ไม่มีส่วนเกี่ยวข้องใดใดกับความขัดแย้งทางอาวุธ การใช้ความรุนแรงทางอาวุธโดยเฉพาะการใช้ระเบิดที่มีอานุภาพสูงส่งผลให้เกิดความเสียหายต่อชีวิตของผู้บริสุทธิ์ อีกทั้งทำให้เกิดความเสียหายต่อทรัพย์สินที่เป็นสมบัติของส่วนรวมที่ใช้ร่วมกัน นอกจากนี้สร้างความหวาดกลัวกับประชาชนในพื้นที่ที่ต้องใช้รถไฟในการสัญจรไปมา การโจมตีโดยใช้ความรุนแรงในพื้นที่สาธารณะเป็นการละเมิดกฎหมายมนุษยธรรมระหว่างประเทศที่กลุ่มติดอาวุธทุกฝ่ายต้องเคารพ อีกทั้งเป็นการทำลายบรรยากาศของความพยายามแก้ไขปัญหาด้วยสันติวิธีด้วยการเจรจาตกลงเรื่องการสร้างพื้นที่ปลอดภัย รถไฟต้องปลอดภัย
กลุ่มด้วยใจ เครือข่ายสิทธิมนุษยชนปาตานี และมูลนิธิผสานวัฒนธรรม ออกแถลงการณ์ร่วม รถไฟต้องปลอดภัย กลุ่มติดอาวุธทุกฝ่ายต้องเคารพกฎหมายมนุษยธรรมสากล 3 ก.ย. 2559 กลุ่มด้วยใจ เครือข่ายสิทธิมนุษยชนปาตานี
กลุ่มด้วยใจ,ชายแดนใต้,มูลนิธิผสานวัฒนธรรม,รถไฟ,ระเบิด,วินาศกรรม,เครือข่ายสิทธิมนุษยชนปาตานี